b'\n_START_ARTICLE_\nKako je nastala gora Babji zob pri Bledu\n_START_PARAGRAPH_\nKako je nastala gora Babji zob pri Bledu je pripoved, ki je iz\xc5\xa1la v zbirki Slovenske bajke in pripovedke leta 1999 v samozalo\xc5\xbebi Du\xc5\xa1ice Kunaver.\n_START_SECTION_\nVsebina\n_START_PARAGRAPH_\nGloboko pod zemljo v bli\xc5\xbeini Dov\xc5\xa1ke vasi je bilo neko\xc4\x8d Zlato jezero. V njem je, poleg zlata, \xc5\xbeivel stra\xc5\xa1ni zmaj s sedmimi glavami. Nekega dne ga je za\xc4\x8del boleti zob, zato je odlomastil v Borovlje k velikanu Robavsu, ki je slovel kot ranocelnik velikanov, zmaje in divjih mo\xc5\xbe. Robavs je pomagal zmaju, ki je trpel neznosne bole\xc4\x8dine. Izpulil mu je \xc4\x8drvivi zob, ki se je nato zakotalil v dolino in se tam postavil pokonci. Zmaj si je oddahnil, za zob pa se niti zmaj niti velikan nista zmenila. Zmaj je velikana v zahvalo za pomo\xc4\x8d povabil k sebi v goste na pojedino. Zmajev zob, ki se je odkotalil v dolino, pa \xc5\xa1e danes stoji na obronku Jelovice, a se imenuje Babji zob, ne pa Zmajev zob, kot bi se moral imenovati zaradi svojega lastnika.\n_START_SECTION_\nGeografska povezava s pripovedko\n_START_PARAGRAPH_\nBabji zob je razgledna to\xc4\x8dka nad vasjo Kupljenik pri Bledu na vi\xc5\xa1ini 1128 metrov.\n_START_SECTION_\nAnekdota o Babjem zobu na Jelovici\n_START_PARAGRAPH_\nStari ljudje pravijo, da je na Jelov\xc5\xa1ki planoti \xc5\xbeivela stara baba. Nekateri so celo trdili, da je \xc5\xbee imela ve\xc4\x8d kot stopetdeset let, da je bila \xc4\x8darovnica, ki se je skrivala tam, \xc4\x8de\xc5\xa1 druga\xc4\x8de jo bi pogubili na grmadi. Baba je nabirala zeli\xc5\xa1\xc4\x8da, s \xc4\x8darovni\xc5\xa1tvom in napitki se je ukvarjala ter v dolino po\xc5\xa1iljala svoje uroke. V dolini so se babe vsi bali, saj kadar je uroke po\xc5\xa1iljala, nih\xc4\x8de od kmetov ni upal na njivo ali gozd, ker tam \xc5\xa1e danes hudi\xc4\x8deva je\xc5\xbea pre\xc5\xbei, ki marsikaterega kmeta lahko zaradi njenih urokov takoj pogubi._NEWLINE_Ko pa je bila baba \xc5\xbee stara, ni ve\xc4\x8d tako dobro nabirala zeli\xc5\xa1\xc4\x8da, saj po\xc4\x8dasi \xc5\xbee prihajal njen je \xc4\x8das. Nih\xc4\x8de pa vedel ni, koliko je stara, saj krepko \xc4\x8dez sto jih je \xc5\xbee nabrala. Nekega dne pa, ko baba ni dovolj zeli\xc5\xa1\xc4\x8da nabrala, preko roba planote z jezo uroke je metala in glej: babi stari spodrsne na planoti tej. In ko tako omahne v globine prostrane, od koder sli\xc5\xa1ati je bilo \xc5\xa1e vedno njene uroke stare._NEWLINE_In iz odmeva gora sli\xc5\xa1ati urok bilo je celo v dolino: Jelovica, ti ne bo\xc5\xa1 ve\xc4\x8d strma kot prej, takoj \xc5\xa1krbino naredi na mesti tej._NEWLINE_In od takrat se vedno na koncu Jelovice, ki se zaklju\xc4\x8duje proti Bohinjski Beli, vidi velik Babji zob, katerega \xc5\xbee ve\xc4\x8d sto let iz roda v rod vsi tako imenujejo. In v bli\xc5\xbeini \xc5\xa1e danes ko\xc4\x8da stoji, kjer lastnikov se zvrstilo \xc5\xbee ve\xc4\x8d je kot tri.'